**อลิซ อินเกลย์** (อังกฤษ: Alice Ingley; 13 มกราคม ค.ศ. 1993 – ) เป็นนักยิงธนูชาวออสเตรเลียจากรัฐเวสเทิร์นออสเตรเลีย เธอเข้าแข่งขันให้แก่สโมสรยิงธนูโยไคน์ และเธอได้ทำการเปิดตัวในระดับชาติใน ค.ศ. 2007 ในรายการออสเตรเลียนจูเนียร์เนชันแนลแชมเปียนชิพ เธอเข้าแข่งขันในระดับนานาชาติใน ค.ศ. 2009 ที่รายการเวิลด์คัพครั้งที่ 2 ณ ประเทศตุรกี

ชีวิตส่วนตัว
------------

อินเกลย์มาจากรัฐเวสเทิร์นออสเตรเลีย และได้อาศัยอยู่ในออสเตรเลียนแคพิทอลเทร์ริทอรี บรรพบุรุษชาวอังกฤษของเธออาศัยอยู่ในพื้นที่เดียวกันกับโรบินฮูดในประวัติศาสตร์ เธอเป็นคนถนัดขวา นอกเหนือจากการยิงธนู เธอได้เล่นเน็ตบอล, คาราเต้, ว่ายน้ำ, ยิมนาสติก, เทนนิส, กรีฑา และฟุตบอล

อินเกลย์เข้าศึกษาที่วิทยาลัยเลคกินนินเดอร์รา และมหาวิทยาลัยอีดิธ โคแวน ที่ซึ่งเธอกำลังศึกษาระดับปริญญาอักษรศาสตรบัณฑิต

การยิงธนู
---------

อินเกลย์เริ่มต้นการยิงธนูเมื่อเธออายุได้ 12 ปี โดยพี่ชายและพ่อของเธอได้มีส่วนเกี่ยวข้องกับกีฬาดังกล่าวในขณะนั้น เมื่อเธอมีอายุได้ 15 ปี เธอก็ได้รับทุนการศึกษาที่สถาบันกีฬาออสเตรเลีย ซึ่งเธอได้ตั้งหลักปักฐานเป็นระยะเวลาสองปีครึ่ง เธอเข้าแข่งขันในการแข่งขันสโมสรให้แก่สโมสรยิงธนูโยไคน์ เธอได้ร่วมฝึกกับน้องชายของเธอที่มีชื่อว่าคอลลัม อินเกลย์ โดยเธอได้รับการฝึกสอนจากไซมอน แฟร์เวเธอร์ ผู้ทำการฝึกสอนเธอตั้งแต่ ค.ศ. 2009

ออสเตรเลียนจูเนียร์เนชันแนลแชมเปียนชิพ 2007 เป็นรายการระดับชาติรายการแรกที่เธอเข้าแข่งขัน ช่วง ค.ศ. 2009 เป็นปีที่เธอมีผลงานเป็นจำนวนมาก โดยอินเกลย์ได้ประสบความสำเร็จทางกีฬาหลายรายการ เธอเข้าแข่งขันรายการนานาชาติครั้งแรกในเวิลด์คัพ 2009 ที่ประเทศตุรกี ในปีเดียวกันนี้ เธอได้เข้าแข่งขันออสเตรเลียนยูธโอลิมปิกสามรายการ และเธอได้อันดับสองจากการแข่งขันรายการออสเตรเลียนเนชันแนลซีเนียร์แชมเปียนชิพ 2009

ค.ศ. 2010 เป็นอีกปีที่เธอมีผลงานเป็นจำนวนมาก ซึ่งรวมถึงการเป็นที่หนึ่งของรายการออสเตรเลียนจูเนียร์เนชันแนลแชมปียนชิพ 2010 ที่ซึ่งเธอเป็นผู้นำของสนามด้วยคะแนน 155 คะแนน เธอได้เข้าแข่งขันในโอลิมปิกเยาวชนที่ประเทศสิงคโปร์ โดยเป็นนักยิงธนูหญิงเพียงคนเดียวของออสเตรเลียที่เข้าแข่งขัน เธอเป็นฝ่ายแพ้ในรอบควอเตอร์ไฟนอลของประเภทบุคคลหญิง และอยู่ในลำดับที่ 9 ของอันดับรวม ส่วนในประเภททีมผสม เธอกับเพื่อนร่วมทีมชื่อเบน น็อตต์ ได้อยู่ในลำดับที่ห้า หลังจากนั้น เธอได้เข้าร่วมทีมยิงธนูออสเตรเลียเข้าแข่งขันรายการกีฬาเครือจักรภพ 2010

อินเกลย์เข้าแข่งขันหลายรายการใน ค.ศ. 2011 รวมถึงกีฬามหาวิทยาลัยโลกที่ประเทศจีนเป็นเจ้าภาพ และยิงธนูชิงแชมป์โลกเยาวชนที่ประเทศโปแลนด์ ในเดือนกันยายน ค.ศ. 2011 เธอได้รับการขนานนามให้เป็นนักยิงธนูเงาประจำทีมโอลิมปิก และได้เข้าร่วมค่ายฝึกทีมชาติในแคนเบอร์ราในเดือนกันยายน ค.ศ. 2011 หลังจากนั้นเธอได้เดินทางสู่กรุงลอนดอนในเดือนตุลาคม ค.ศ. 2011 เพื่อร่วมรายการทดสอบในโอลิมปิก ณ ลอร์ดคริกเกตกราวน์ และเธอยังได้ขึ้นแท่นในการแข่งขันกีฬาโอลิมปิกรอบคัดเลือกโซนโอเชียเนียในมกราคม ค.ศ. 2012 จากนั้น เธอได้เข้าร่วมค่ายฝึกทีมชาติในแคนเบอร์ราใน ค.ศ. 2012 ในรายการชิงแชมป์แห่งชาติ 2012 ของประเภททีมคันธนูโค้งกลับ เธอได้เป็นส่วนหนึ่งของทีมยิงธนูออสเตรเลียตะวันตก ในส่วนเป้าหมายของทีม เธอมีคะแนนที่ 2,548 คะแนน ในรายการยิงธนูเป้าหมายชิงแชมป์แห่งชาติ 2012 เธอได้อันดับสองในฐานะสมาชิกของเอดับบลิวเอ ในเดือนมีนาคม ในการสรรหานักยิงธนูร่วมแข่งโอลิมปิก 2012 เธอได้เป็นที่สองด้วยคะแนน 2,548 คะแนน

อ้างอิง
-------


คอมมอนส์ มีภาพและสื่อเกี่ยวกับ:  
**อลิซ อินเกลย์**

1. 1 2 3 4 5 6 7 8 9 10 11 12  "Singapore Youth Olympics 2010: Alice Ingley". Singapore2010.olympics.com.au. 2011-09-05. สืบค้นเมื่อ 2012-06-03.
2. ↑  "Alice Ingley". *Olympic.org*. International Olympic Committee. 24 June 2017. สืบค้นเมื่อ 2017-08-05.
3. 1 2 3 4  "Alice Ingley". Unisport.com.au. คลังข้อมูลเก่าเก็บจากแหล่งเดิมเมื่อ 2012-12-31. สืบค้นเมื่อ 2012-06-03.
4. 1 2  "Young Aussie swimmers clean up – ABC News (Australian Broadcasting Corporation)". Abc.net.au. 2010-08-21. สืบค้นเมื่อ 2012-06-03.
5. 1 2 3 4 5 6 7 8  "Aiming for a bullseye at London Olympics – The West Australian". Au.news.yahoo.com. 2011-09-30. คลังข้อมูลเก่าเก็บจากแหล่งเดิมเมื่อ 2013-01-05. สืบค้นเมื่อ 2012-06-03.
6. 1 2 3 4 5 6 7 8 9 10 11  "London 2012 – Ingley targeting London riches: AOC Feature". London2012.olympics.com.au. 2011-09-26. คลังข้อมูลเก่าเก็บจากแหล่งเดิมเมื่อ 2012-05-30. สืบค้นเมื่อ 2012-06-03.
7. 1 2 3  Warhurst, Lucy (5 September 2011). "Archery Australia High Performance Program Update". Archery Australia. คลังข้อมูลเก่าเก็บจากแหล่งเดิมเมื่อ 2012-03-20. สืบค้นเมื่อ 26 March 2012.
8. ↑  "Archers bang on target". Melbourne, Victoria: The Age. 3 January 2012. สืบค้นเมื่อ 26 March 2012.
9. ↑  "Archer Ryan Tyack aims for London glory". The Australian. 30 December 2011. สืบค้นเมื่อ 2012-06-03.
10. ↑  "Australian archers dominate Oceania qualifying tournament". The Australian. 3 January 2012. สืบค้นเมื่อ 2012-06-03.
11. ↑  "Archery: Australian squad head to NZ for Olympic qualifiers – Sport – NZ Herald News". Nzherald.co.nz. สืบค้นเมื่อ 2012-06-03.
12. ↑  "2012 NATIONAL CHAMPIONSHIPS" (PDF). Tuggernong, Australian Capital Territory: Archery Australia. March 2012. สืบค้นเมื่อ 6 June 2012.[*ลิงก์เสีย*]
13. ↑  "2012 National Target Archery Championships" (PDF). Tuggernong, Australian Capital Territory: Archery Australia. March 2012. สืบค้นเมื่อ 6 June 2012.[*ลิงก์เสีย*]
14. ↑  "Archery Australia". คลังข้อมูลเก่าเก็บจากแหล่งเดิมเมื่อ 2012-04-24. สืบค้นเมื่อ 2012-12-03.